ปกติเป็นคนไม่ค่อยชอบกินราเมนเท่าไหร่เคยไปสั่งในร้านอาหารญี่ปุ่นก็ไม่ค่อยประทับใจ ขนาดตอนไปกินที่ญี่ปุ่นเราก็ไม่ชอบ แต่พอดีวันก่อนมีโอกาสได้มาร้านนี้โดยบังเอิญพอเปิดประตูเข้ามาคนญี่ปุ่นเพียบ

ราเมนร้านนี้จะมีน้ำซุป 2 แบบคือ ซุปกระดูกหมูธรรมดาสีขาวข้น กับอีกอันคือน้ำซุปกระดูกหมูแบบเผ็ดสีแดง

ซุปกระดูกหมูสีขาวข้น ตัวนี้ข้นจริงๆ ชิมคำแรกก็รู้เลยว่าทางร้านต้องเคี่ยวมานานแน่ๆถึงกับเคี่ยวกันเป็นวันๆเลยกว่าจะได้ขนาดนี้ น้ำซุปจะมีกลิ่นหอมน้ำต้มกระดูกแถมอร่อยแบบไม่ต้องปรุงเลย น้ำซุปตัวนี้ถือว่าเด็ดมากประทับใจ 

ซุปกระดูกหมูแบบเผ็ด อันนี้ความเผ็ดมันจะไม่ได้เผ็ดจี๊ดแบบไทยนะ แต่มันเผ็ดแบบพอแสบๆร้อนๆ สามารถเลือกระดับความเผ็ดได้ 5 ระดับ ในรูปคือเผ็ดเวลสูงสุดระดับ5 ตัวนี้คิดว่าใช้น้ำซุปเดียวกันแต่นำมาปรุงให้เผ็ดเฉยๆ

ส่วนหมูที่เห็นในรูปนั้นก็นุ่มๆไม่เหนียวแผ่นใหญ่มาก

เกี๊ยวซ่าแป้งบางๆก็อร่อยเราชอบมากเลยน้ำจิ้มเกี๊ยวซ่ามันกลมกล่อมไม่เค็มมาก ไส้เกี๊ยวซ่าก็หอมอร่อยกินเปล่าๆไม่ต้องจิ้มก็ได้